
ФОНД “ВЪТРЕШНА СИГУРНОСТ“

Проект: „Обновяване и разширяване на хардуерното оборудване и софтуера
на Националните ДНК и АФИС бази данни. Обновяване и разширяване
на хардуерното оборудване и софтуера на Автоматизираната система
за балистични изследвания (АБИС) и включването ù
в BallisticInformationNetwork (IBIN)” BG/ISF – SO5-NO2-A26,
съфинансиран по Национална програма на България за подпомагане от фонд „Вътрешна сигурност” за периода 2014 – 2020

ПРОЕКТ
Приложение 6
ДОГОВОР ЗА ОБЩЕСТВЕНА ПОРЪЧКА

№ ..........................
Днес, …………….. г., в гр. София, след проведена процедура за възлагане на обществена поръчка с предмет „Закупуване на консумативи за ДНК профилиране на ДНК проби от лица-обекти на полицейска регистрация“, открита с Решение № ……………………… от ……………….…..г. на директора на „Научноизследователски институт по криминалистика” - МВР в качеството на Упълномощено лице по смисъла на чл. 7, ал. 1 от Закона за обществените поръчки (ЗОП), със заповед рег. № 8121з-736/30.05.2017 г. на Министъра на вътрешните работи и на основание чл. 112, ал.1 от ЗОП се сключи настоящият договор, между:

1. МИНИСТЕРСТВО НА ВЪТРЕШНИТЕ РАБОТИ, със седалище и адрес на управление: гр.София, ул. „Шести септември” № 29, БУЛСТАТ 000695235, ИН по ДДС: BG 000 695 235, представлявано от Добринка Маркова – директор НИК-МВР, упълномощена със заповед рег. № 8121з-736/30.05.2017 г. на Министъра на вътрешните работи, от една страна, наричан по-долу „ВЪЗЛОЖИТЕЛ”, и

2. ......................................................................................................................................................, 

със седалище и адрес на управление: ..................................................................................................., 

ЕИК (БУЛСТАТ) ............................., представляван от ……………………………………………... ......................................................................................................................................................, .......................................................................................................................................................

действащ в качеството си на 
....................., ЕГН ....................., от друга страна, наричана по-долу „ИЗПЪЛНИТЕЛ”, се сключи настоящият договор за обществена поръчка по проект BG/ISF-S05-N02-A26 „Обновяване и разширяване на хардуерното оборудване и софтуера на Националните ДНК и АФИС бази данни. Обновяване и разширяване на хардуерното оборудване и софтуера на Автоматизираната система за балистични изследвания (АБИС) и включването ù в Ballistic Information Network (IBIN)”.
І. ПРЕДМЕТ НА ДОГОВОРА

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши доставка на консумативи за серологични изследвания, наричани по-долу „стоки“, обособена позиция № 4 „Консумативи за серологични изследвания”, по обществена поръчка с предмет „Закупуване на консумативи за ДНК профилиране на ДНК проби от лица-обекти на полицейска регистрация“, съгласно Техническата спецификация – Приложение № 1, Техническото предложение – Приложение № 2 на ИЗПЪЛНИТЕЛЯ, неразделна част от договора.

ІІ. СРОК И МЯСТО НА ИЗПЪЛНЕНИЕ

Чл. 2. Срокът за изпълнение на договора е …….. (словом) дни. (съгласно Предложението за изпълнение на ИЗПЪЛНИТЕЛЯ).
Чл. 3. Настоящият договор влиза в сила от датата на подписването му от двете страни. Изпълнението на договора започва от деня, следващ датата на подписването му.
Чл. 4. Място за изпълнение на доставката и извършване на дейностите, свързани с нея, е: НИК – МВР, гр. София, бул. „Александър Малинов“ № 1.
ІII. КАЧЕСТВО

Чл. 5. (1) Качеството на доставката следва да отговаря на техническите характеристики от Техническото предложение на ИЗПЪЛНИТЕЛЯ и да е в пълно съответствие с изискванията на Техническата спецификация на ВЪЗЛОЖИТЕЛЯ.

(2) Участникът потвърждава, че при доставка за всички реактиви, консумативи и химикали ще предостави информационен лист за безопасност или друг документ, който съдържа информация за производителя, наименование на реактивa /консумативa/ химикалa, основни характеристики, срок на годност, условия на съхраняване и ако е необходимо - указания за употреба;
(3) Консумативите да бъдат доставени с минимум 70 % валиден остатъчен срок на годност от датата на производство.
IV. УСЛОВИЯ И НАЧИН НА ПЛАЩАНЕ.
Чл. 6. (1) Общата стойност на договора е в размер на …………… (словом) без включен ДДС, съответно ……. (словом) с включен ДДС, съгласно Ценово предложение – Приложение №3, неразделна част от договора. 
(2) Всички цени от Ценовото предложение на ИЗПЪЛНИТЕЛЯ са фиксирани/крайни за времето на изпълнение на Договора, включват всички разходи на ИЗПЪЛНИТЕЛЯ, и не подлежат на промяна.

(3) ИЗПЪЛНИТЕЛЯТ няма право да търси и претендира за допълнителни плащания или по-висока цена от посочената в ал. 1.
(4) В случай, че се дължи освобождаване от митница на доставката, предмет на настоящият договор, освобождаването е за сметка на ИЗПЪЛНИТЕЛЯ.

(5) В цената по ал. 1 са включени всички транспортни разходи, такси, магазинаж, мита и застраховки на ИЗПЪЛНИТЕЛЯ до мястото на изпълнение посочено в чл. 4 на настоящия договор. 
Чл. 7. Плащането се извършва по банков път в български лева по посочената от Изпълнителя банкова сметка, в срок до 30 (тридесет) дни срещу издадена оригинална фактура и двустранно подписан приемно-предавателен протокол за извършена доставка, по реда на чл. 17, ал. 1.
Чл. 8. (1) Банковата сметка на ИЗПЪЛНИТЕЛЯ е: IBAN:............................................................

BIC:.................................................................

БАНКА.............................................................(наименование, град, ПК, офис/клон)

(2) Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по проект „Обновяване и разширяване на хардуерното оборудване и софтуера на Националните ДНК и АФИС бази данни. Обновяване и разширяване на хардуерното оборудване и софтуерана Автоматизираната система за балистични изследвания (АБИС) и включването ù в Ballistic Information Network (IBIN)”;
(3) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 66 от ЗОП. (Тази клауза се изписва когато в офертата си Изпълнителят е декларирал, че ще използва подизпълнители при изпълнение на обществената поръчка)
V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 9. (1) ИЗПЪЛНИТЕЛЯТ има право:

1. да получи уговорената цена при изпълнение на поръчка в размера и при условията на този договор.

2. да иска от ВЪЗЛОЖИТЕЛЯ необходимото съдействие за изпълнение на поръчката;

3. да иска от ВЪЗЛОЖИТЕЛЯ да приеме изпълнената доставка;

Чл. 10. ИЗПЪЛНИТЕЛЯТ има право/няма право да ползва подизпълнител при изпълнение на договора. (Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
Чл. 10. (1) При изпълнение на договора Изпълнителят има право да ползва следните подизпълнители за : ...........................................................................................

(посочват се видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка и предвидените подизпълнители;

(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал. 1. 

(3) За работата на подизпълнителите Изпълнителят отговаря като за своя работа. 

(4) В срок до три дни от сключването на договор за подизпълнение или на допълнително споразумение към него, или на договор с който се заменя посочен в ал. 1 подизпълнител, Изпълнителят изпраща оригинален екземпляр от договора или допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 ЗОП).

(5) Изпълнителят е длъжен да предоставя на Възложителя информация за плащанията по договорите за подизпълнение (тази клауза се прилага при ползването на подизпълнители).

Чл.11.Когато ИЗПЪЛНИТЕЛЯТ има изискуемо вземане по този договор срещу другата страна, той няма право да отказва да изпълни свое задължение, докато ВЪЗЛОЖИТЕЛЯТ не изпълни насрещното си задължение по договора. 

Чл. 12 При установени от компетентен орган нередности от действия или бездействия на ИЗПЪЛНИТЕЛЯ, ИЗПЪЛНИТЕЛЯ дължи на ВЪЗЛОЖИТЕЛЯ сумата до размера на нередността.

Чл.13. ИЗПЪЛНИТЕЛЯТ е длъжен:

1. да изпълни поръчката с грижата на добрия търговец в сроковете, определени в този договор;

2. да уведоми писмено Възложителя за извършването на доставката най-малко 3 (три) работни дни предварително;

3. да достави стоките в количество, състояние и изисквания съобразно този договор;

на мястото посочено в чл. 4;

4. да изпълни доставката, пълно, точно, и качествено, в срока, определен по този договор и при спазване на действащата нормативна уредба, в това число изискванията по охрана на труда, санитарните и противопожарни норми.
5. да отстрани за своя сметка допуснатите недостатъци, грешки и установени дефекти в процеса на изпълнението на договора.

6. да прехвърли на ВЪЗЛОЖИТЕЛЯ собствеността и риска върху стоките при доставянето им след подписването на двустранен предавателно – приемателен протокол;
7. да осигурява възможност на ВЪЗЛОЖИТЕЛЯ за осъществяване на текущ контрол и да предоставя информация за хода на изпълнението.

8. да организира транспортирането на доставката за своя сметка.

9. да не използва по никакъв начин, включително за свои нужди, или да не разгласява пред трети лица каквито и да било данни и информация, станали му известни при или по повод изпълнението на настоящия договор, за цели, които не са свързани с предмета на този Договор, или която информация ВЪЗЛОЖИТЕЛЯТ няма интерес да бъде разкривана, освен с предварителното писмено съгласие на ВЪЗЛОЖИТЕЛЯ. ИЗПЪЛНИТЕЛЯТ поема задължение да осигури тези действия от всяко лице от екипа си.
10. да съдейства на националните или други компетентни органи съгласно грантовото споразумение (заповед № 8121нт-592/22.07.2016 г.) при извършване на одити, контрол и проверки при усвояването и разходването на средствата по този договор.

11. да предприеме необходимите мерки, за да осигури визуалната идентификация на предоставената доставка (лого на програмата с информация за източника на финансиране).

12. да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

13. при изпълнение поръчката да спазва всички приложими към предмета на обществената поръчка нормативни изисквания, международните стандарти и изискванията на грантовотоспоразумение (заповед№ 8121нт-592/22.07.2016 г.). 

14. да изпълнявауказанията и изискванията на ВЪЗЛОЖИТЕЛЯ, изразени при съгласуване, одобряване и приеманеизпълнението на дейностите по договора.

15. да докладва на ВЪЗЛОЖИТЕЛЯ за всички заподозрени и/или доказани случаи на измама и/или нередност.

VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.14. ВЪЗЛОЖИТЕЛЯТ има право:

1. да иска от Изпълнителя да изпълни поръчката в срок и без отклонения от възложеното;

2. да иска от Изпълнителя да му предаде стоките – предмет на доставка;

3. да откаже да приеме доставените стоки, ако открие недостатъци в тях или несъответствия между тях и изискванията на този договор.

Чл. 15. ВЪЗЛОЖИТЕЛЯТ се задължава :

1. да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

2. да приеме доставените стоки.

3. да оказва необходимото съдействие на ИЗПЪЛНИТЕЛЯ при изпълнението на договор

VІІ. ГАРАНЦИЯ ЗА ИЗПЪЛНЕНИЕ

Чл. 16. (1) Гаранцията за изпълнение на договора е в размер на 5 % (пет на сто) от стойността му без включен ДДС или …………. (словом) лева. 
(2) Гаранцията за изпълнение на договора се представя от ИЗПЪЛНИТЕЛЯ под формата на парична сума ,банкова гаранция или застраховка, която обезпечава изпълнението чрез покритие на отговорността на изпълнителя. Изпълнителя избира сам формата на гаранция.
(3) Гаранцията представена във вид на парична сума, се внася по IBAN: BG09 BNBG 9661 3300 1462 01, BIC Code: BNBGBGSD, БНБ, на името на „Министерство на вътрешните работи“.
(4) Когато гаранцията за изпълнение е под формата на банкова гаранция, се представя оригиналът й и същата е безусловна, неотменяема, покриваща 100 % от стойността на гаранцията за изпълнение и със срок на валидност крайния срок на изпълнение на договора плюс 30 (тридесет) дни. Когато поръчката не бъде изпълнена в договорения краен срок, Изпълнителят е длъжен да удължи срока на предоставената банкова гаранция или да предостави на Възложителя нова банкова гаранция с валидност - срокът на изпълнение на договора плюс 30 (тридесет) дни, не по- късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер.

(5) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на ИЗПЪЛНИТЕЛЯ. ) 

(6) Когато гаранцията за изпълнение е под формата на застраховка, се представя оригиналът й, покриващ 100 % от стойността на гаранцията за изпълнение и със срок на валидност крайния срок на изпълнение на договора плюс 30 (тридесет) дни. Когато поръчката не бъде изпълнена в договорения краен срок, Изпълнителят е длъжен да удължи срока на предоставената застраховка или да предостави на Възложителя нова застраховка с валидност - срокът на изпълнение на договора плюс 30 (тридесет) дни, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за изплащане на застраховката в пълен размер. Условията по застраховката се съгласуват в Възложителя.”

(7) Гаранцията за изпълнение на договора се освобождава в срок от 30 (тридесет) дни следточното изпълнение на задълженията на ИЗПЪЛНИТЕЛЯ по този договор, без да се дължат лихви на ИЗПЪЛНИТЕЛЯ. Когато договорът е прекратен преди неговото изпълнение, гаранцията за изпълнение се освобождава в срок от 30 (тридесет) дни след неговото прекратяване, без да се дължат лихви на ИЗПЪЛНИТЕЛЯ. ) 

(8) ВЪЗЛОЖИТЕЛЯТ задържа/ усвоява гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(9) ВЪЗЛОЖИТЕЛЯТ задържа/усвоява гаранцията за изпълнение при пълно виновно неизпълнение на поръчката, както и при разваляне на договора по вина на ИЗПЪЛНИТЕЛЯ.

(10) ВЪЗЛОЖИТЕЛЯТ има право да удържи / усвои от стойността на гаранцията за изпълнение размера на начислените неустойки по раздел IX от този договор.

VIIІ. ПРИЕМАНЕ НА ДОСТАВКИТЕ

Чл. 17. (1) Приемането на доставените стоки по чл. 1 се извършва на мястото на изпълнение, посочено в чл. 4. Приемането на доставката по договора се удостоверява, с двустранно подписан предавателно – приемателен протокол, подписан в два екземпляра от представители на ИЗПЪЛНИТЕЛЯ и ВЪЗЛОЖИТЕЛЯ. 
(2) Възложителят приема изпълнението на дейност по договора, за която Изпълнителя е сключил договор за подизпълнение, в присъствието на Изпълнителя и подИзпълнителя, освен ако при приемането на работата Изпълнителят представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя. (тази клауза се прилага при използването на подизпълнители).
(3) След получаване на доставката,представител на ВЪЗЛОЖИТЕЛЯТ е длъжен да я прегледа и ако констатира недостатъци или несъответствие с договореното, с техническата спецификация и техническото предложение, страните съставят двустранен констативен протокол за констатирани недостатъци/ несъответствия.

(4) След съставянето на двустранния констативен протокол по ал. 3, ИЗПЪЛНИТЕЛЯТ е длъжен незабавно да изтегли стоките, за които има рекламация, да ги подмени и/или да отстрани констатираните недостатъци в съответствие с техническата спецификация на ВЪЗЛОЖИТЕЛЯ и техническата си оферта за своя сметка.

(5) В случай че не са открити недостатъци и/или несъответствия на доставката или други дейности, или същите бъдат отстранени по реда на ал. 4, ИЗПЪЛНИТЕЛЯТ и ПОЛУЧАТЕЛЯТ подписват предавателно – приемателни протоколи за тази част на доставката или дейностите по договора.

(6) Приемането на изпълнението на доставката по реда на ал. 5 не освобождава ИЗПЪЛНИТЕЛЯ от отговорност за скрити недостатъци на доставените изделия, които не са могли да бъдат установени по реда на ал. 3. Рекламации относно скрити недостатъци се правят в седемдневен срок от откриването им.

(7) Страните определят представители от страна на Възложителя и Изпълнителя по договора, които да подписват предавателно – приемателните и констативните протоколи.

(8) Собствеността и рискът от случайно погиване на доставката преминават от ИЗПЪЛНИТЕЛЯ върху ВЪЗЛОЖИТЕЛЯ от момента на подписването на предавателно –приемателния протокол за приемане на доставката. 

(9) ИЗПЪЛНИТЕЛЯТ предварително уведомява ВЪЗЛОЖИТЕЛЯ в писмена форма в срок не по-кратък от 3 работни дни за конкретната дата и час, на която ще се осъществи доставката.
IX. НЕУСТОЙКИ

Чл. 18. При забавено изпълнение на отделни задължения по договора от ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0,05% (нула цяло и нула пет на сто) за всеки просрочен ден, но не повече от 20 % (двадесет на сто) от стойността на договора.

Чл. 19. При лошо изпълнение, ИЗПЪЛНИТЕЛЯТ дължи неустойка в размер на 20 % (двадесет на сто) от стойността на некачественото изпълнение.
Чл. 20. При частично неизпълнение, ИЗПЪЛНИТЕЛЯТ дължи неустойка в размер на 20% (двадесет на сто) от стойността на неизпълнената част. 
Чл. 21. Ако е в забава за плащане, ВЪЗЛОЖИТЕЛЯТ дължи неустойка в размер на законната лихва върху неизплатената в срок сума за всеки просрочен ден.
Чл. 22. При пълно виновно неизпълнение на договора, ИЗПЪЛНИТЕЛЯТ заплаща неустойка в размер 20 % (двадесет на сто) на сто от цената по договора.

Чл. 23. (1) При прекратяване на договора по чл. 27, ал. 2, т. 3 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

(2) При прекратяване на договора по чл. 27, ал. 2, т. 3 ВЪЗЛОЖИТЕЛЯТ дължи на ИЗПЪЛНИТЕЛЯ стойността на извършената и неразплатена доставка, доказана с фактура и предавателно – приемателен протокол.

Чл. 24. При прекратяване на договора по чл. 27, ал. 2, т.1 страните не си дължат неустойки.

Чл. 25. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на получаване на протокола, неизправната страна превежда по посочена от изправната страна банкова сметка, дължимата неустойка.

Чл. 26. Страните по този договор запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този договор.  

Х. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 27. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  

Чл. 28. (1) Настоящият договор се прекратява с неговото изпълнение. 
(2) Договорът се прекратява:

1. По взаимно съгласие на страните изразено чрез подписване на двустранно споразумение;

2. Едностранно от ВЪЗЛОЖИТЕЛЯ с 14 (четиринадесет) - дневно писмено предизвестие при виновно неизпълнение на задължение от страна на ИЗПЪЛНИТЕЛЯ.

3. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати, с писмено уведомление, веднага след настъпване на обстоятелствата.

4. При констатирани нередности по смисъла на европейското законодателство и/или  конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

5. При условията на чл. 118 от Закона за обществените поръчки;

(3) ВЪЗЛОЖИТЕЛЯТ има право едностранно без предизвестие да прекрати действието на договора, когато:

1. ИЗПЪЛНИТЕЛЯТ не извърши част или цялата доставка по чл. 1, ал. 1 в сроковете, договорени между страните или не отстрани в разумен срок, определен от ВЪЗЛОЖИТЕЛЯ, констатирани недостатъци;.

2. ИЗПЪЛНИТЕЛЯТ забави изпълнението на доставката с повече от 10 (десет) дни, считано от деня, следващ датата на изтичане на уговорения срок. В този случай ВЪЗЛОЖИТЕЛЯТ не дължи обезщетения, неустойки и/или пропуснати ползи на ИЗПЪЛНИТЕЛЯ, но има право да задържи представената гаранция за добро изпълнение.

3. Когато ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
4. Когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

Чл. 29. (1) Всяка от страните може да развали този договор с едностранно 14 (четиринадесет) - дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна.

ХI. КОНФИДЕНЦИАЛНОСТ

Чл. 30. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 31. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 32. ВЪЗЛОЖИТЕЛЯТ и ИЗПЪЛНИТЕЛЯТ гарантират конфиденциалност при използването на предоставените документи, материали и информация по договора, като не ги предоставя на трети лица, освен ако тези трети лица имат законово основание за това.

ХIІ. ИНФОРМАЦИЯ И ПУБЛИЧНОСТ

Чл.33. (1) ИЗПЪЛНИТЕЛЯТ се задължава всички информационни материали при доставка да  включват в тях:

· Наименованието на проекта: „Обновяване и разширяване на хардуерното оборудване и софтуера на Националните ДНК и АФИС бази данни. Обновяване и разширяване на хардуерното оборудване и софтуера на Автоматизираната система за балистични изследвания (АБИС) и включването ù в Ballistic Information Network (IBIN)” 
· Флаг на Европейския съюз
· Пояснение: Проектът е съфинансиран по Национална програма на България за подпомагане от фонд „Вътрешна сигурност” за периода 2014 – 2020.
(2) ИЗПЪЛНИТЕЛЯТ се задължава да спазва изискванията за визуална идентификация, информация и публичност в съответствие с приложимите правила за информиране и публичност, предвидени в чл. 2 от ДЕЛЕГИРАН РЕГЛАМЕНТ (ЕС) № 1048/2014 НА КОМИСИЯТА от 30 юли 2014 година за определяне на мерки за информиране и популяризиране, насочени към обществеността, и на мерки за информиране на бенефициерите съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи и РЕГЛАМЕНТ ЗА ИЗПЪЛНЕНИЕ (ЕС) № 1049/2014 НА КОМИСИЯТА от 30 юли 2014 година относно техническите характеристики на мерките за информиране и популяризиране съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи.
XІII. НЕПРЕОДОЛИМА СИЛА

Чл. 34. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) - дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.
(5) Не е налице непреодолима сила, ако съответното обстоятелство се е случило вследствие на неположена дължима грижа от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира.

(7) Ако непреодолимата сила продължи повече от 100 (сто) дни и няма признаци за скорошното й преустановяване, ВЪЗЛОЖИТЕЛЯТ има право да прекрати договора едностранно като писмено уведоми другата страна. Ако непреодолимата сила трае толкова, че ИЗПЪЛНИТЕЛЯТ вече няма интерес от изпълнението, той има право да прекрати договора едностранно като писмено уведоми другата страна.

ХIV. СЧЕТОВОДНА ОТЧЕТНОСТ, ПРОВЕРКИ И ОДИТ
Чл. 35. (1) ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

(2) ИЗПЪЛНИТЕЛЯТ съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи, имащи право на проверка или одит, информация относно изпълнението на този договор в срок до 2026 г.
(3) ИЗПЪЛНИТЕЛЯТ приема, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателнотоплащане и след това/по всяко време. Когато е намерено за подходящо, констатациите от одита могат да доведът до възстановяване на суми от ИЗПЪЛНИТЕЛЯ.

(4) ИЗПЪЛНИТЕЛЯТ се задължава да дава достъп на служители на националните компетентни органи, на европейските компетентни органи или оторизирани от тях лица до сгради и помещения, където са се провеждали дейности по договора, както и до цялата информация, включително и на електроненносител, необходима за извършване на одит.
ХVІI. ЗАКЛЮЧИТЕЛНИ РАЗПОРЕДБИ

Чл. 36. (1) Всички съобщения, уведомления и известия, свързани с изпълнението на договора са валидни, ако са направени в писмена форма на български език и са връчени лично срещу подпис, изпратени с препоръчано писмо с обратна разписка, или по факс. Изпратените по факс материали се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.

(2) За валидни адреси на приемане на съобщения и уведомления, свързани с настоящия договор се смятат:
1. за ВЪЗЛОЖИТЕЛЯ: Директор на НИК-МВР, гр. София, бул. „Александър Малинов” № 1, тел. + 359 2 982 90 06, факс + 359 2 987 82 10;

2. за ИЗПЪЛНИТЕЛЯ: ……………………..

Чл. 37. (1) При промяна на посочени адреси, телефони и други координати и данни, всяка от страните е длъжна да уведоми другата в тридневен срок от настъп​ване на промяната.

(2) Ако страната по договора не изпълни задължението си по ал. 1 се счита, че съобщенията са връчени редовно.

Чл. 38. Нищожността на някоя клауза от договора не води до нищожност на друга клауза или на договора като цяло.

Чл. 39. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София.

Чл. 40. Неразделна част от този договор са:

1. Техническа спецификация – Приложение № 1; 
2. Техническо предложение на ИЗПЪЛНИТЕЛЯ, подадено в процедурата за възлагане на обществена поръчка - Приложение № 2.........стр.;

3. Ценово предложение на ИЗПЪЛНИТЕЛЯ, подадено в процедурата за възлагане на обществена поръчка - Приложение № 3........стр.;

Чл. 41. За неуредените въпроси в този договор се прилага законодателството на Република България. 

Този договор се състави и подписа в три еднакви оригинални екземпляра - по един за всяка страна.

	ЗА ВЪЗЛОЖИТЕЛЯ:

1. ..........................................................................
 (подпис и печат) 

ДИРЕКТОР НА НИК –МВР:

ДОБРИНКА МАРКОВА
...............................

Дата на подписване: 

2. ............................................................................

(подпис)

Лице, отговорно за счетоводните записвания:

...............................

Дата на подписване: 
	ЗА ИЗПЪЛНИТЕЛЯ:

.......................................................................
 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 




Забележка: Проектът на този договор се допълва с всички предложения от офертата на участника, въз основа на които последният е определен за изпълнител на поръчката (чл. 112, ал. 4 ЗОП).

